**Cântec de toamnă**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tot mă rup să fug de sine,

Tot fug să mă rup din jale,

Iară drumul tot mă ține

Și-mi cad frunzele pe cale...

Și-mi cad frunzele pe cale...

Mă avânt înspre lumină

Să mă duc în patru vânturi,

Dar mă ține-o rădăcină

Și-mi cad frunzele pe cânturi...

Și-mi cad frunzele pe cânturi...

Nu-i ceva să mă închidă

De direcții interzise,

Dar sunt prins ca-ntr-o obidă

Și-mi cad frunzele pe vise...

Și-mi cad frunzele pe vise...

Parcă merg însă aștept eu

Și mă doare așa umblet,

Nu știu căile-mi de-s drepte

Și-mi cad frunzele pe suflet...

Și-mi cad frunzele pe suflet...

Orizontul mă îndeamnă

Unde mă așteaptă Soare,

Dar e toamnă... numai toamnă

Și-mi cad frunzele pe aripi...

Și-mi cad frunzele pe aripi...

Victor Bragagiu